गुहेत बेसकॅम्प तयार करण्याचा डायव्हर्सचा प्रयत्न आहे.

खायला प्यायला काहीही नाही तसंच प्रकाशाची तिरीप नाही असे नऊ दिवस या मुलांनी तसंच त्यांच्या प्रशिक्षकांनी गुहेतच काढले. सोमवारी मदत पथकं त्यांच्यापर्यंत पोहोचली. 

मात्र गुहेतली पाण्याची पातळी ओसरेपर्यंत या सगळ्यांना काही महिने गुहेतच राहावं लागेल असे संकेतही मदत पथकानं दिले आहेत. 

त्यांना बाहेर काढणार कसं?

गुहेच्या बोगद्यांमधून बाहेर पडण्यासाठी या मुलांना पोहण्याचं प्रशिक्षण देण्यात येईल. स्कुबा डायव्हिंग तंत्राच्या माध्यमातून पोहायला शिकवण्यात येईल. 

पाहा व्हीडिओ : थायलंडच्या गुहेत मुलं सुरक्षित पण सुटका कठीण

डायव्हिंगच्या माध्यमातून त्यांना सगळ्यांत कमी वेळात बाहेर आणता येऊ शकतं मात्र त्यात धोका जास्त आहे असं अन्मर मिर्झा यांनी सांगितलं. अन्मर हे US Cave रेस्क्यू कमिशनचे राष्ट्रीय समन्वयक आहेत. 

जगातल्या सर्वोत्तम अशा डायव्हर्सना या चमूपर्यंत पोहोचण्यासाठी काही दिवस लागले. अडकलेल्या मुलांपैकी अनेकांना पोहता येत नाही. गुहेत अडकलेले असताना या सगळ्यांनी पाण्यातले वेगवान प्रवाह, धुसर प्रकाश आणि चिंचोळे रस्ते यांचा सामना केला. 

अडकलेल्या मुलांचा फेसबुकवरील फाइल फोटो.

संपूर्ण चेहरा झाकला जाईल असे मास्क अडकलेल्या मुलांना तसंच प्रशिक्षकांना देण्यात येतील. डायव्हिंग करण्यासाठी एक मार्ग आखला जाईल तसंच ऑक्सिजनचे टँकही देण्यात येतील.

अंधारातून मार्ग काढण्यासाठी या मुलांना मदत पथकाद्वारे ग्लो स्टिक्स देण्यात येईल. मात्र एवढं करूनही या मुलांच्या आणि त्यांच्या प्रशिक्षकाच्या जीवाला धोका असेल. 

दुसरा पर्याय म्हणजे पावसाचा जोर ओसरण्याची वाट पाहणं. धुवांवार पावसामुळे गुहेत मोठ्या प्रमाणावर पाणी साठलं होतं. परंतु पावसाचा हंगाम नुकताच सुरू झाला आहे. त्यामुळे पाऊस थांबण्यासाठी अनेक महिने वाट बघावी लागू शकते. अशा परिस्थितीत अडकलेले सर्व जण  चालत बाहेर येऊ शकतात, मात्र यामध्ये त्यांच्या जीवाला धोका आहे. 

गुहेला वरून भगदाड करून अडकलेल्या सर्वांना हवाईमार्गे बाहेर काढण्याचा विचारही मदतकार्य पथकानं केला मात्र यातही बराच धोका आहे. 

नक्की धोका काय आहे?

अडकलेली 12 मुलं साधारण 11 ते 16 वयोगटातली आहेत. त्यांच्या फुटबॉल प्रशिक्षकाचं वय 25 आहे. ते सगळेजण गुहेतल्या छोट्या दगडामुळे निर्माण झालेल्या जागेवर स्थिरावले आहेत.

पाऊस आणि पूरस्थितीमुळे आतलं वातावरण गच्च ओलसर आहे. या... \n\nवरील लेखासाठी मला एक चांगले शीर्षक द्या.
थायलंड : गुहेत बेसकॅम्प तयार करण्याचा बचाव पथकाचा प्रयत्न